Offentliggørelse af en ansøgning om registrering i henhold til artikel 6, stk. 2, i forordning (EØF) nr. 2081/92 om beskyttelse af geografiske betegnelser og oprindelsesbetegnelser

(2004/C 61/06)

Med denne offentliggørelse åbnes der mulighed for at fremsætte indsigelser, jf. artikel 7 og 12d i nævnte forordning. Enhver indsigelse mod denne ansøgning skal fremsættes via myndighederne i en medlemsstat, i en WTO-medlemsstat eller i et tredjeland, der er anerkendt efter proceduren i artikel 12, stk. 3, senest seks måneder efter denne offentliggørelse. Offentliggørelsen er begrundet i de forhold, som er beskrevet nedenfor, navnlig under 4.6, der giver grundlag for at betragte ansøgningen som berettiget efter forordning (EØF) nr. 2081/92.

RÅDETS FORORDNING (EØF) Nr. 2081/92

REGISTRERINGSANSØGNING: ARTIKEL 5

BOB (x) BGB ( )

Nationalt sagsnummer: 93

1. Medlemsstatens ansvarlige myndighed Navn: Subdirección General de Sistemas de Calidad Diferenciada - Dirección General de Alimentación - Secretaría General de Agricultura y Alimentación del Ministerio de Agricultura, Pesca y Alimentación de España

Adresse: Paseo Infanta Isabel, 1, E-28071 Madrid

Tlf. (34) 913 47 53 94

Fax (34) 913 47 54 10

2. Ansøgende sammenslutning Navne: Adresser:

a) Joaquim Blanc i Tejedor (DNI (nationalt registreringsnummer) No 72960812), på vegne af Cooperativa Agrícola d'Arnes SCCL (NIF (beskatningsnummer) 43014067F), 4 c/Onze de Setembre, Arnés;

b) Francesc Martí i Alcoverro (DNI 40901659), på vegne af Cooperativa Agrícola i Caixa Rural SCCL (NIF 43014067F), 2 c/Estació, Bot;

c) Francesc Sabaté i Tarragó (DNI 77880592), på vegne af Cooperativa Agrícola Sant Isidre SCCL (NIF 43014281), Av. Generalitat (s/n), Caseres;

d) Josep Pere Colat i Clua (DNI 40926368), på vegne af Cooperativa Agrícola de Corbera SCCL (NIF 473013994), c/Sant Marc (s/n), Corbera d'Ebre;

e) Joan R. Comelles i Albesa (DNI 77884411), på vegne af Cooperativa Agrícola Sant Isidre SCCL (NIF 43011774), 77 Av. Misericórdia, La Fatarella;

f) Pere Royo i Pedrola (DNI 40919484), på vegne af Celler Cooperatiu Gandesa SCCL (NIF 43011816F), 28 Av. Catalunya, Gandesa;

g) Pere Joan Llop i Barrubés (DNI 77881340), på vegne af Cooperativa Agrícola Terra Alta SCCL (NIF 43013671F), C/Glorietes (s/n), La Pobla de Massaluca;

h) Carlos Bel i Espinós (DNI 39995411), på vegne af Olis La Franja SL (NIF 43251032), Crta. de Tortosa (s/n), Horta de Sant Joan;

i) Josep Santiago Subirats Mulet (DNI 40906133), på vegne af Subirats d'Horta de Sant Joan SL (NIF 43594852), 29 c/Medi Natural, Horta de Sant Joan;

j) Rafael Solé i Urgell (DNI 77779213), på egne vegne, 18 c/Gandesa, Vilalba dels Arcs;

k) Josep Manuel García i Lorente (DNI 40004330), på vegne af Cooperativa Agrícola i Secció de Crèdit de Flix SCCL (NIF 43011790), 75 c/Major, Flix.

Sammensætning: Producent/forarbejdningsvirksomhed (x) andet ( )

3. Produktets art: Ekstra jomfruolie - Kategori 1.5 - Fedtstoffer

4. Varespecifikation (sammenfatning af betingelserne i artikel 4, stk. 2)

4.1. Navn: "Aceite de Terra Alta" eller "Oli de Terra Alta"

4.2. Beskrivelse: Ekstra jomfruolie fremstillet af frugten Olea Europea L, og herunder navnlig sorten Empeltre, eller blandinger af denne sort med de sekundære sorter Arbequina, Morruda og Farga. Fremstillingen sker mekanisk eller med andre fysiske metoder, som sikrer, at man bevarer råvarens smag, aroma og egenskaber.

Empeltre er den hyppigst forekommende sort i produktionsområdet og derfor også den sort, der er mest anvendt til fremstillingen af denne olie.

Olivenolie med oprindelsesbetegnelsen Origen Terra Alta har følgende egenskaber:

Organoleptiske:

>TABELPOSITION>

Fysiske og kemiske:

>TABELPOSITION>

4.3. Geografisk område: Produktionsområdet omfatter Terra Alta og visse kommuner i Ribera d'Ebre, som begge er comarcas, der er beliggende i den sydøstlige del af den selvstyrende region Catalonien.

Der er tale om følgende kommuner i det geografiske område:

>TABELPOSITION>

Både forarbejdning og aftapning finder sted i produktionsområdet.

4.4. Bevis for oprindelse: De oliven, der sendes til forarbejdning, hidrører fra olivenlunde, som er beliggende i produktionsområdet, og de udvælges, forarbejdes og aftappes i virksomheder, der er beliggende i produktionsområdet og opført i tilsynsrådets registre. Olien underkastes kontroller i løbet af produktionsforløbet samt fysiske, kemiske og organoleptiske analyser, og det er kun den olie, der godkendes i forbindelse hermed, som kan sælges med den beskyttede oprindelsesbetegnelse og den tilhørende mærkning samt eventuelt et nummereret kvalitetsmærke, der udstedes af tilsynsrådet.

4.5. Fremstillingsmetode a) Dyrkningsvilkår:

Beplantning: Oliventræerne plantes normalt med en tæthed på 50-80 træer/ha.

Jordbearbejdning og beskæring: Man anvender de traditionelle jordbearbejdningsmetoder i området. Træerne beskæres ved bortskæring af gamle trædele, hvorved træerne får en afrundet form, som fremmer frugtdannelsen og gør det nemmere at høste.

Kunstvanding: 90 % af arealerne dyrkes med dry farming-metoder og 10 % med kunstvanding.

Høst: Olivenerne høstes direkte ved håndkraft fra træerne, og ved at træerne rystes. Høsten strækker sig fra midten af november til slutningen af januar.

b) Fremstilling af olie:

Den BOB-beskyttede olivenolie fremstilles af sunde oliven af de godkendte sorter, som høstes med stor forsigtighed direkte fra træerne, når modningstilstanden er optimal. Olivenerne transporteres til møllerne på en sådan måde, at de beskadiges mindst muligt, og de underkastes herefter mekaniske udvindingsprocesser, herunder vask, presning, blanding af frugtmasse, adskillelse af de forskellige faser og oplagring. Efter vurdering af kvaliteten aftappes olien i beholdere med en kapacitet på op til fem liter.

Olivenerne skal presses inden for 48 timer efter høsten for at undgå kvalitetsforandringer. Olien skal være fremstillet af den vigtigste sort Empeltre eller en blanding af Empeltre og de sekundære sorter Arbequina, Morruda og Farga.

Olien skal for at være omfattet af den beskyttede oprindelsesbetegnelse "Aceite de Terra Alta" være fremstillet af oliven hidrørende fra træer, der er mindst fem år gamle.

Hele produktionsprocessen, herunder også mærkningen, finder sted i det afgrænsede geografiske område for at sikre kvalitet og sporbarhed.

Kvalitet: Jomfruolier er meget følsomme over for eksterne påvirkninger, som kan medføre mange forskellige ændringer. For denne type olie er det derfor uhyre vigtigt, at hele produktionsprocessen finder sted inden for det samme geografiske område.

Sporbarhed: Hvad angår kontrol og certificering er det af hensyn til certificeringsorganets arbejde af afgørende betydning, at hele produktionsprocessen finder sted i det afgrænsede geografiske område.

4.6. Tilknytning Historisk: Det var efter al sandsynlighed araberne, der begyndte at dyrke oliven i Catalonien og herunder i området Terra Alta. Det arabiske ord "almazaras", som stadig er den lokale betegnelse for møller til fremstilling af olivenolie, er et tydeligt vidnesbyrd herom.

Antoni Mascaró skriver i sin bog "Mis memorias" (1948), at oliven omkring 1787 var det vigtigste produkt i kommunen Batea efterfulgt af korn og vin. I denne bog kan man læse, at "olivenhøsten, som giver denne egn sin solide velstand. [i år var] ... på 21000 cántaros, dvs. 31920 arrobas (350 tons) ...". Dette betyder, at en by, som på den tid havde en befolkning på mindre end 1000 indbyggere, havde produceret 1800 tons oliven.

Pascual Madoz omtaler i sin "Diccionario Geográfico" (1847) Gandesa-området og skriver, at der her "... produceres store mængder fin olie, hvede og rug ...". Den samme forfatter skriver også, at olivendyrkningen omkring midten af det 19. århundrede tegnede sig for den største del af dyrkningsarealet i det nuværende Terra Alta, hvilket er meget mere end i dag.

Omkring 1900 udgjorde olivenproduktionen den næststørste produktion i Terra Alta, og den tegnede sig for 28 % af det dyrkede areal for alle kommuner under et - eller lige fra 20 og op til 44 % af de dyrkede arealer i de enkelte kommuner. De største olivenproduktionsarealer fandt man i Batea, La Fatarelle og Horta de Sant Joan. Olieproduktionen var på omkring mio. kg.

Den vigtigste olivensort i Terra Alta er Empeltre, og visse steder er det den eneste, der dyrkes. Der er tale om en meget gammel sort. Dens navn hidrører fra det catalanske ord "empelt" som betyder podning, og det kommer sandsynligvis af, at denne sort blev podet over på andre ældre sorter i Baix Aragón og Vall de l'Ebre. Empeltre-sorten indtager en så vigtig rolle i området, at den i de lokale planteskoler kendes som Terra Alta-sorten.

Naturmæssig: Områdets naturlige miljø har indvirkning på oliens egenskaber.

Som i de fleste områder, hvor der dyrkes oliven, finder man her et middelhavsklima. Men i modsætning til de øvrige områder er dette områdes landskabsprofil ensbetydende med et særligt mikroklima, som har direkte indflydelse på oliventræernes biologiske cyklus og dermed også på olivenerne.

De særlige forhold kan opsummeres i tre punkter:

1) Højde: Der er tale om en højslette med en gennemsnitlig højde på 400 m over havet.

2) Naturlige barrierer: Området gennemskæres af tre bjergmassiver: "Pandols" og "Cavalls" med en maksimal højde på 700 m og i den sydlige del den vigtigste, "Els ports de Beseit", med en maksimal højde på 1400 m. Man finder altså her med andre ord en helt speciel landskabsprofil og derfor også et særligt mikroklima.

3) Vinde: Hertil kommer, at områdets vinde spiller en meget vigtig rolle, ikke så meget på grund af deres styrke (de er ikke særligt stærke) som på grund af deres bidrag til olivendyrkningen. Omtales skal især de to vigtigste vinde, som har deres eget navn i området, "la Garvinada" og "el Cerç". Den første er betydningsfuld, fordi den bringer den nødvendige væde og den anden, fordi den takket være sine karakteristika og hyppighed forebygger mange sundhedsproblemer (svampe), fremmer en problemfri olivenmodning og gør det muligt at levere sunde oliven til møllerne.

4.7. Kontrolinstans Navn: Consejo Regulador de la Denominación de origen "Aceite de Terra Alta"

Adresse: 1 Bassa d'en Gaire, E-43780 Gandesa (Tarragona)

Tlf. 977 42 00 18

Tilsynsrådet for oprindelsesbetegnelsen "Aceite de Terra Alta" er i overensstemmelse med standard EN-45011.

4.8. Mærkning: Obligatorisk mærkning med "Aceite de Terra Alta". Etiketterne godkendes af tilsynsrådet.

4.9. Nationale krav - Ley 25/1970, de 2 de diciembre, "Estatuto de la Viña, del Vino y de los Alcoholes" (lov om vindyrkning, vin og alkohol).

- Decreto 835/1972, de 23 de marzo, por el que se aprueba el reglamento de la Ley 25/1970 (gennemførelsesdekret til ovennævnte lov).

- Orden de 25 de enero de 1994, por la que se precisa la correspondencia entre la legislación española y el Reglamento CEE 2081/92, en materia de Denominaciones de origen e Indicaciones geográficas de productos agrícolas y alimentarios (bekendtgørelse om sammenhæng mellem den spanske lovgivning og forordning (EØF) nr. 2081/92).

- Real Decreto 1643/1999, de 22 de octubre, por el que se regula el procedimiento para la tramitación de las solicitudes de inscripción en el Registro Comunitario de las Denominaciones de Origen Protegidas y de las Indicaciones Geográficas Protegidas (kongeligt dekret om ansøgninger om optagelse i EU-registeret for beskyttede oprindelsesbetegnelser og beskyttede geografiske betegnelser).

EF-nummer: ES/00245/21.06.2002.

Dato for modtagelse af den fuldstændige ansøgning: 21. august 2003.